
Изх. № …………..……/ …..…..…... 2025 г.
ДО

ОБЩИНСКИ СЪВЕТ

ГР.ЗЛАТОГРАД

ДОКЛАД 
от Мирослав Митков Янчев – Кмет на Община Златоград

Относно: Актуализирана бюджетна прогноза на Община Златоград за периода 2026-2028 г. на постъпленията от местни приходи и на разходите за местни дейности. 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С решение № 474 от 17 юли 2025 г. на Министерски съвет и указание на Министъра на финансите за подготовката и представянето на проектобюджетите на първостепенните разпоредители с бюджет за 2026 г. и на актуализираните им бюджетни прогнози за периода 2027-2028 г., дадени с писмо БЮ №-3/17.09.2025 г., стартира бюджетната процедура за следващата година. 
При спазване на указанията, дадени с писмо БЮ №3/17.09.2025 г. общините следва да представят актуализираните бюджетните прогнози за периода 2026 – 2028 г. в частта за местните дейности.
С  решение № И 408/20.05.2025 г. за приемането на бюджета на Община Златоград за 2025 г. е приета бюджетна прогноза за местни дейности с показатели за 2025 и прогнозни показатели за 2026-2028 г., като Приложение № 13 към решението. 
Информацията в актуализираната бюджетна прогноза, приложение към доклада,  съответства на приетата през м.май бюджетна прогноза, като в изпълнение на указанията за изготвянето им, данните по настоящата бюджетна прогноза са попълнени в евро, при официален валутен курс, съгласно чл.5 от Закона за въвеждане на еврото в Република България -1,95583 лева за 1 евро. 
Съгласно указанията на Министерство на финансите, дадени с писмо БЮ-3/17.09.2025 г., общинските съвети следва да одобрят бюджетните прогнози на общините.
Като база за разработване на трансферите за местни дейности и целевата субсидия за капиталови разходи за периода 2026-2028 г. са заложени одобрените със Закона за държавния бюджет на Република България за 2025  г. размери.
Във връзка с гореизложеното и на основание чл.21, ал.1, т.12 и ал.2 от Закона за местното самоуправление и местната администрация, във връзка с разпоредбите на чл.69, ал.1, т.1, и чл.83, ал.2 от Закона за публични финанси и чл.27, ал.2 от Наредба № 23 за условията и реда за съставяне на бюджетна прогноза за местните дейности за следващите три години, за съставяне, приемане, изпълнение и отчитане бюджета на община Златоград, предлагам на Общински съвет Златоград да приеме следния проект на 
Р Е Ш Е Н И Е

На основание чл.21, ал.1, т.12 и ал.2 от Закона за местното самоуправление и местната администрация, във връзка с разпоредбите на чл.69, ал.1, т.1, и чл.83, ал.2 от Закона за публични финанси и чл.27, ал.2 от Наредба № 23 за условията и реда за съставяне на бюджетна прогноза за местните дейности за следващите три години, за съставяне, приемане, изпълнение и отчитане бюджета на община Златоград, Общински съвет Златоград 
РЕШИ :

Одобрява бюджетната прогноза на Община Златоград за периода 2026-2028 г., съгласно Приложение № 8 „Прогноза за периода 2026-2028 г. на постъпленията от местни приходи и на разходите за местни дейности”, неразделна част от решението.
Вносител:  

МИРОСЛАВ ЯНЧЕВ

Кмет на Община Златоград
Изготвил:
Аделина Юрукова 

Главен експерт „Бюджет и местни приходи“

Съгласувал:
Надя Мангарудова 

Директор на дирекция „ФСД, Б, ЧР и МДТ”



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

